
[bookmark: _GoBack]	Општински суд у Лукавцу, судијa Бојан Ђедовaц, у правној ствари тражиоца извршења град Лукавац, кога заступа заступник по закону Градско правобранилаштво против извршеника Т.Х из Лукавца, улица .... 4, ради дуга, вриједност спора 54,00 КМ, дана 27.12.2024.године, донио је сљедећи

З А К Љ УЧ А К
о продаји покретних ствари

	Одређује се друго рочиште за продају пописаних покретних ствари извршеника за дан 24.1.2025.године у Општинском суду у Лукавцу, канцеларија број 12 у 13.30 часова, а продаја ће се извршити путем усменог јавног надметања.
	
	Предмет продаје je покретнa ствар извршеника пописанa и процјењенa од стране судског извршиоца овог суда:

1. ТВ плазма марке „Пхлипс“, процијењене вриједности 280,00 КМ.

	Покретнa ствар налази се на адреси извршеника у Лукавцу, улица Патриотског фронта број 4. 

	На другој продаји наведена покретна ствар може се продати без ограничења у погледу износа њене цијене.

	Понуђач са највећом понудом дужан је уплатити новчани износ продајне цијене у року од 8 дана од објављивања резултата продаје. Ако понуђач са највећом понудом не уплати новчани износ продајне цијене у предвиђеном року, суд ће закључком продају том понуђачу огласити неваљаном, а другог понуђача прогласити купцем, који треба да у року од 8 дана уплати код суда новчани износ/цијену коју је понудио, а уколико ни други понудилац у предвиђеном року не изврши уплату, суд примјењују ова правила и на трећег и даљег  понуђача.

	Ако се на другом рочишту покретна ствар не буде могла продати, суд ће обуставити поступак.

	У јавном надметању могу учествовати само лица која су претходно положила осигурање које износи 1/10 од вриједности ствари. Лица која учествују у јавном надметању, дужна су прије почетка рочишта суду предати по један примјерак уплатнице из које је видљиво да је осигурање положено. Осигурање се полаже на депозитни рачун Општинског суда у Лукавцу број 1321002012496062 отворен код НЛБ банке д.д. Сарајево, са назнаком броја предмета. Од полагања осигурања у овој извршној ствари ослобођен је тражилац извршења.

	Овај закључак биће објављен на огласној плочи суда, а странка може о свом трошку објавити закључак о продаји у средствима јавног информисања.


						                           	 Судија
							                   Бојан Ђедовац    
                               
Правна поука:
Против овог закључка није дозвољена посебна жалба.

